කලිසමේ කුකුල් දණහිස දක්වා නවා ගත්තද ඔය මැදට යනවිට නාභිය දක්වා ජලය ගලායාම නිසාත් දිය ඇද්දුම නිසාත් තරමක් දුෂ්කරතාවක් දැනුණද අපි සාර්ථක ලෙස ඔයෙන් එගොඩ වූයෙමු.සුවිසල් වෙල්යායේ ඉවුර දිගේ ඇවිද යද්දී දෑස පෙනෙන තෙක් මානයේ දිසි සරුසාර කූඹුරු සනාථ කරන්නේ ඉතිහාස කථාවන්දැයි සිතිණ.රජ දවස වෙල්ලස්සේ වෙල් ලක්ෂයක් තිබු බවත් එනිසා වෙල්ලස්ස නම ලැබුණු අතර යටත් විජිත සමයේ මේ කෙත්වතු කොල්ලකා ගිනිබත් කර විනාශ කර ඇති බවත් ඒ ඉතිහාසයයි.පත්තිනි දේවාලයේ ඉදිරි උළුවස්සේ කොටසක් යැයි අනුමාන කළහැකි ගල්කණුවක්.